แค่ต่อลมหายใจ
หลังปล่อยให้ผู้ประกอบการทีวีดิจิตอล เดือดร้อนเลือดตากระเด็น มานานนับปี,ในที่สุด ดร.วิษณุ เครืองาม รองนายกรัฐมนตรี ก็ชงใส่พานเสนอ พล.อ.ประยุทธ์ จันทร์โอชา นายกฯและ หน.คสช.ให้ใช้อำนาจพิเศษ ม.44 ช่วยเหลือเยียวยาผู้ประกอบการทีวีดิจิตอล ที่ประสบปัญหาขาดทุน ริดสีดวงบานเป็นกลีบมะไฟ,ให้สามารถประคองตัวผ่านช่วงวิกฤติลูกผีลูกคนไปก่อนชั่วคราว,แม่ลูกจันทร์ กราบเรียนว่า 2 มาตรการเร่งด่วนฉุกเฉินเพื่อต่อลมหายใจ ทีวีดิจิตอล ฉลองเทศกาลเช็งเม้งมีดังนี้คือ,1, ผ่อนผันให้พักชำระหนี้ค่าใบอนุญาตทีวีเป็นเวลา 3 ปี,แต่ผู้ประกอบการทีวีดิจิตอลต้องชำระดอกเบี้ย 1.5 ของวงเงิน,2, ลดค่าเช่าโครงข่ายทีวีดิจิตอล ภาคพื้นดิน 50 เปอร์เซ็นต์ เป็นเวลา 2 ปี,โดย กสทช.ยอมจ่ายค่าเช่าครึ่งหนึ่งแทนผู้ประกอบการเอกชน,แม่ลูกจันทร์ เห็นด้วยที่รัฐบาลจะใช้มาตรการช่วยเหลือธุรกิจทีวีดิจิตอลที่กำลังขาดทุนอ่วมอรไท,แม้จะเป็นการช่วยเหลือระยะสั้นๆแค่ 3 ปี,แต่อย่างน้อย ทำให้ผู้ประกอบการทีวีดิจิตอลทุกช่องได้มีเวลาพักหายใจ ไม่ต้องกระเสือกกระสนหาเงินไปประเคนจ่ายค่าใบอนุญาตส่วนที่ยังเหลืออีก 30 เปอร์เซ็นต์ ในช่วง 3 ปีที่ได้พักหนี้ชั่วคราว,ส่วนมาตรการลดค่าเช่าโครงข่ายทีวีดิจิตอล ภาคพื้นดิน 50 เปอร์เซ็นต์ เป็นเวลา 2 ปี น่าจะช่วยลดภาระขาดทุนของกลุ่มผู้ประกอบการทีวีดิจิตอล ได้อีกพอสมควร,ถ้ามองมุมรัฐบาล แม้มาตรการนี้ทำให้รายได้ค่าใบอนุญาตทีวี 24 ช่อง ที่ค้างอยู่อีก 1.3 หมื่นล้านบาท จะไหลเข้ากระเป๋ารัฐบาลช้าไปอีก 3 ปี,แต่รัฐบาลยังได้ฟันดอกเบี้ยอีก 180 ล้านบาท ไปพลางๆ,ดังนั้น มาตรการพักชำระค่าใบอนุญาตทีวีดิจิตอลชั่วคราว 3 ปี จึงไม่ได้ทำให้รัฐบาลขาดทุนแม้แต่สลึงเดียว,แถมยังได้กำไรดอกเบี้ยเพิ่มอีกฟรีๆ,ข้อสำคัญ ถ้าหากรัฐบาลไม่ยอมลดหย่อนผ่อนปรน ไม่ยอมช่วยเหลือเยียวยา มุ่งแต่จะเก็บค่าใบอนุญาตตะพึดตะพือ,เท่ากับรัฐบาลซํ้าเติมให้ผู้ประกอบการทีวีดิจิตอล แบกภาระขาดทุนต่อไปอีกไม่ไหว จนต้องเจ๊งกันระนาว,รายได้จากค่าใบอนุญาตทีวีจะต้องสูญหายไปอีกก้อนโต,สรุปว่า การต่อท่อหายใจพักชำระหนี้ชั่วคราว 3 ปี เป็นประโยชน์ทั้งเอกชนผู้ลงทุนทีวีดิจิตอล และเป็นประโยชน์ต่อรัฐบาลเอง,แม่ลูกจันทร์ ยํ้าว่าการเปิดประมูล ใบอนุญาตทีวีดิจิตอล 24 ช่อง ทำให้รัฐบาลฟันรายได้เข้ากระเป๋าถึง 5 หมื่นล้านบาท,สูงกว่าที่รัฐบาลประเมินไว้ 3 เท่าตัว,ล่าสุด ผู้ประกอบการทีวีจ่ายค่าใบอนุญาตเข้ากระเป๋ารัฐบาลไปแล้วกว่า 3.3 หมื่นล้านบาท,เท่ากับรัฐบาลฟันกำไรหวาน คอแร้งไปแล้วกว่า 60 เปอร์เซ็นต์,การยืดเวลาจ่ายค่าใบอนุญาตที่ยังเหลืออีก 1.7 หมื่นล้านบาท จึงไม่กระเทือนซางรัฐบาลอะไรเลย,แม่ลูกจันทร์ สรุปว่าสาเหตุสำคัญที่ทำให้ทีวีดิจิตอล ขาดทุนบานทะโร่ เกิดจากปัจจัย 2 ประการ,1, ผลกระทบจากเศรษฐกิจซึมยาว ทำให้รายได้จากโฆษณาหดลง สวนทางกับสถานีทีวีที่เพิ่มจาก 5 ช่อง เป็น 24 ช่อง จึงนำไปสู่วิกฤติขาดทุนจั๋งหนับบุเรงนอง,2, การเปิดทีวีดิจิตอลพรวดเดียว 24 ช่อง มันมากเกินไป เมื่อเทียบกับขนาดเศรษฐกิจไทย และจำนวนประชากรที่เป็นฐานผู้ชม,เอวังก็มีด้วยประการฉะนี้แลเฮย.,แม่ลูกจันทร์
ในที่สุด ดร.วิษณุ เครืองาม รองนายกรัฐมนตรี ก็ชงใส่พานเสนอ พล.อ.ประยุทธ์ จันทร์โอชา นายกฯและ หน.คสช.ให้ใช้อำนาจพิเศษ ม.44 ช่วยเหลือเยียวยาผู้ประกอบการทีวีดิจิตอล ที่ประสบปัญหาขาดทุน
ทีวีดิจิตอล,ม.44,คสช.,สำนักข่าวหัวเขียว,แม่ลูกจันทร์